Clima mediterranio

O clima mediterranio ye un clima de transición entre o clima templato y o clima subtropical y tropical. Estas dos arias tienen una vechetación netament diferenciata que s'estendilla entre os paralelos 35° N y S d'a Tierra. L'aria templata se caracteriza por tener una pluviosidat abundant y regular mientres tot l'anyo (mas de 800 mm), con temperaturas suaus en verano y un periodo mas u menos luengo de chelatas d'hibierno. Isto da una vechetación cerenya, de caracter caducifolio, con un estrato herbacio nemoral, un estrato de matarrals esferenciato y un estrato arborio alto y bien desarrollato. Gosan estar suelos fundos y ricos en nutrients y augua.

O clima mediterranio se caracteriza mas que mas por un rechimen con un deficit hidrico mientres a parti calida de l'anyo. O clima mediterranio ye un clima con plevias estacionals, pero a suya distribución ye inversa a la d'o clima tropical. No pleve en o verano. D'atra man, en os meses d'hibierno (o verano austral) puet gosar chelar. As precipitacions anyals son intermeyas entre as d'os climas templato y tropical y as d'o clima subtropical (oscilan entre os 250 y 800 mm por un regular).

 Vechetación mediterrania 

Asinas pues, o clima mediterranio ye una mezcla de clima templato con caracteristicas tropicals, cosa que lo fa enriquir-se d'elementos d'a flora d'as dos latituz. Tien un estrato arbustivo y lianoide muit desarrollato, d'herencia tropical, que enriqueixe a selva y la fa preta y a vegatas encluso impenetrable. A follarasca d'os árbols y matarrals se mantiene viva tot l'anyo, estalviando asinas una excesiva producción de material vechetal, muit costosa de fer ta estar plena d'esfensas. Istas esfensas pueden estar de tipo fisico (fuellas esclerofilas, ye a decir, duras y resistents a la deshidratación, agullons, pilosidat...), quimica (fuellas aromaticas, pudients u verenosas) u biolochica (secretando substancias ta alimentar a chicoz insectos depredadors que mantienen libre de plagas a la planta). Son estratechias desconoixitas en o mundo templato y que mezclan as d'o mundo tropical humido (fuellas perennes) y seco (fuellas xeromorfas, espiniscents, aromaticas, atractors de formigas).

Se veiga tamién
Clima templato.
Clima subtropical.
Clima submediterranio.
Clima subtropical humedo.
Clasificación climatica de Köppen.

Referencias

*
Categoría:Biomas